L 106/22 Jurnalul Oficial al Uniunii Europene 24.4.2007 REGULAMENTUL (CE) NR. 444/2007 AL COMISIEI din 23 aprilie 2007 de modificare a Regulamentului (CE) nr. 41/2007 al Consiliului privind limitele de capturi pentru stocurile de hering în zonele ICES I şi II COMISIA COMUNITĂȚILOR EUROPENE, având în vedere Regulamentul (CE) nr. 41/2007 al Consiliului din 21 decembrie 2006 de stabilire pentru anul 2007 a posi- bilităților de pescuit și a condițiilor asociate pentru anumite stocuri de peşte şi grupe de stocuri de peşte, aplicabile în apele comunitare şi, pentru navele comunitare, în ape în care sunt necesare limitări ale capturilor (!), în special anexa IB, întrucât: (1) Regulamentul (CE) nr. 41/2007 stabileşte pentru anul 2007 posibilitățile de pescuit și condițiile asociate pentru anumite stocuri de peşte şi grupuri de stocuri de peşte, aplicabile în apele comunitare și, pentru navele comunitare, în apele unde există limitări privind capturile de peşte. (2)  În urma consultărilor care au avut loc la 18 ianuarie 2007 între Comunitate, Insulele Feroe, Islanda, Norvegia și Federația Rusă s-a ajuns la un acord privind hering atlantico-scandinav (heringul norvegian care depune icre primăvara) în Atlanticul de Nord-Est. Limita globală a capturilor pentru anul 2007 este fixată la un nivel de 1280000 tone conform consultanței ştiințifice date de Consiliul Internaţional pentru Explorarea Apelor Maritime (ICES). Acest acord trebuie implementat în legislația comunitară. (3) Se recomandă, prin urmare, modificarea în consecință a Regulamentului (CE) nr. 41/2007, ADOPTĂ PREZENTUL REGULAMENT: Articolul 1 Anexa IB la Regulamentul (CE) nr. 41/2007 se modifică în conformitate cu anexa la prezentul regulament. Articolul 2 Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 23 aprilie 2007. () JO L 15, 20.1.2007, p. 1. Pentru Comisie Joe BORG Membru al Comisiei